text: Jubel hos Lego 
  08 september 2010 kl. 09.07
  Gode tider for legetøjskoncernen Lego i første halvdel af regnskabsåret. Lego øgede omsætningen med 34 procent til knap 5,9 milliarder kroner mod 4,4 milliarder kroner året før.
  Også indtjeningen strøg i vejret. Før skat hentede Lego et overskud på godt 1,5 milliarder kroner mod 927 millioner kroner året før.
  Der er fortsat de klassiske Lego-produkter som Lego City, Duplo, Star Wars og Technic, det går godt for.
  I andet halvår spiller Lego ud med nye Harry Potter-produkter.
  